
STARPGABALA STATUSA NOTEIKŠANA ZEMES VIENĪBĀM

Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, R.Vectirāne), PRET – nav, ATTURAS – nav,
Zemes vienības Jelgavā, Krišjāņa Barona ielā 15H, ar aptuveno platību 325 m2 (kadastra apzīmējums 0900 005 0510), Rūpniecības ielā 45H, ar aptuveno platību 174 m2 (kadastra apzīmējums 0900 001 0783) un Asteru ielā 13H, Jelgavā, platība 515 m2 (kadastra apzīmējums 0900 003 0441) ir Jelgavas valstspilsētas pašvaldības īpašums un atrodas Jelgavas valstspilsētas pašvaldības bilancē.
Saskaņā ar Jelgavas valstspilsētas pašvaldības Zemes lietu komisijas 2026. gada 7. jūlija lēmumu Nr. 7/2 “Zemes vienības Asteru ielā 13H, Jelgavā atbilstība starpgabala statusam”, lēmumu  Nr. 7/3 “Zemes vienības Krišjāņa Barona ielā 15H, Jelgavā atbilstība starpgabala statusam” un lēmumu Nr. 7/4 “Zemes vienības Rūpniecības ielā 45H, Jelgavā atbilstība starpgabala statusam” minētās zemes vienības ir starpgabali. 
Zemes vienības Krišjāņa Barona ielā 15H un Rūpniecības ielā 45H, Jelgavā, nav izmantojamas patstāvīgi funkcionējošas apbūves veidošanai. Zemes vienība Asteru ielā 13H, Jelgavā, nav izmantojama patstāvīgi funkcionējošas apbūves veidošanai un tā ir paredzēta piekļūšanas nodrošināšanai uz nekustamo īpašumu Aspazijas ielā 19, Jelgavā (kadastra Nr.0900 003 0350).
Ievērojot minēto, saskaņā ar Pašvaldību likuma 4. panta pirmās daļas 15. punktu, Zemes ierīcības likuma 1. panta ceturto punktu,  likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 4.¹ panta otrās daļas 6. punktu, Jelgavas pilsētas pašvaldības 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana” un pamatojoties uz Publiskas personas mantas atsavināšanas likuma 1. panta 11. punkta a) apakšpunktu,

JELGAVAS VALSTSPILSĒTAS PAŠVALDĪBAS DOME NOLEMJ:
Noteikt starpgabala statusu zemes vienībām:
1. Krišjāņa Barona ielā 15H, Jelgavā (kadastra apzīmējums 0900 005 0510);
2. Rūpniecības ielā 45H, Jelgavā (kadastra apzīmējums 0900 001 0783);
3. Asteru ielā 13H, Jelgavā (kadastra apzīmējums 0900 003 0441).

